شه‌فه‌ق نيوز/ فراكسيۆن "سادقون" سه‌ر وه‌ عه‌سايب ئه‌هل هه‌ق له‌ ئه‌نجومه‌ن نوێنه‌ريل، جه‌خت له‌وه‌ كرد هه‌ڵوێستى له‌ حكومه‌ت مسته‌فا كازمى سه‌رۆك وه‌زيره‌يل راسپارياێ هيمان تائيسه‌ ديارى نه‌كردگه‌.
له‌ى باوه‌ته‌و، سامر زيبان ئه‌ندام له‌بان فراكسيۆنه‌گه‌ ئه‌را شه‌فه‌ق نيوز وت: ئه‌و هه‌واڵه‌يله‌ ك باس ئه‌وه‌ ئه‌كه‌ن گوايا سادقون هه‌ڵويست ئۆپۆسيۆن وه‌رگرتگه‌ دويره‌ له‌ ڕاسى و فراكسيۆنه‌گه‌ تائيسه‌ هويچ هه‌ڵويسيگ له‌باره‌ى حكومه‌ت كازمى نه‌ياگه‌.
زيبان باس هه‌ميش وت: ئيمه‌ ريككه‌فتن وه‌ل كازمى ديريم له‌بان هه‌ڵوژاردن وه‌زيره‌يل سه‌روه‌خوه‌ى و ناحزبى و جه‌خت له‌ خواست دويره‌وخستن وه‌زاره‌ته‌يل له‌ به‌شبه‌شايه‌تى حزبى كرديمنه‌ و باس له‌وه‌يش كرد سادقون رايگ تر ديرێد ئه‌گه‌ر سه‌رۆك وه‌زيره‌يل راسپارياێ پابه‌ند نه‌دێ وه‌و ريككه‌فتنه‌.
